Chinees wat peuter doodgooi kry doodstrafHan Lei. Foto: Bruno Han Lei, ‘n 39-jarige Chinees wat verantwoordelik is vir die dood van ‘n 2-jarige meisie, is die doodstraf opgelê. Volgens die Chinese media was Han besope toe hy en ‘n vrou op ‘n winkel se parkeerterrein stry gekry het oor ‘n parkeerplek. Han het die dogtertjie uit haar stootwaentjie gepluk en op die grond neergegooi, die vrou geslaan en toe voet in die wind geslaan. Han was pas ‘n maand op vrye voete na hy tronkstraf vir motordiefstal uitgedien het, waarvoor hy aanvanklik tot lewenslange tronkstraf gevonnis is. Volgens die media het Han ontsettende berou oor wat hy gedoen het, en wil hy self graag sterf daaroor.